**ขอบข่ายการปฏิบัติการสอนในสถานศึกษา 2 (21005802)**

**1. ขอบข่ายการปฏิบัติการสอนในสถานศึกษา 2 (Teaching Professional Internship 2)**

7 (ไม่น้อยกว่า 315 ชั่วโมง)

การปฏิบัติการสอนวิชาเอกการวัดและประเมินผลและนำผลไปใช้ในการพัฒนาผู้เรียนการวิจัยเพื่อพัฒนาผู้เรียนวิเคราะห์อภิปรายปฏิบัติการผลิตและการใช้สื่อการเรียนการสอน การแลกเปลี่ยนเรียนรู้ หรือแบ่งปันความรู้ในการสัมมนาการศึกษา สามารถจัดการเรียนรู้ในสาขาวิชาเอก สามารถประเมิน ปรับปรุง และศึกษาวิจัยเพื่อพัฒนาผู้เรียนปฏิบัติงานอื่นที่ได้รับมอบหมาย

 **2 ผลลัพธ์การเรียนรู้**

 1) ปฏิบัติหน้าที่ครูโดยแสดงพฤติกรรมและทักษะเฉพาะเกี่ยวกับการสอนได้อย่างดี

 2) แก้ปัญหาและพัฒนางานการจัดการเรียนรู้ได้อย่างมืออาชีพ

 3) นำเสนอผลการปฏิบัติการจัดการเรียนรู้และการพัฒนาคุณภาพการจัดการเรียนรู้ของตนได้อย่างเป็นระบบ

 **3 ลักษณะวิชา**

 การฝึกปฏิบัติการสอนในสถานศึกษาตามสาขาวิชาต่อเนื่องจากการปฏิบัติการสอนในสถานศึกษา 1 นำปัญหาการเรียนรู้ของนักเรียนมาวางแผนและแก้ไขอย่างเป็นระบบด้วยกระบวนการ
วิจัยหรือกระบวนการอื่นๆ ที่เหมาะสม และนำผลงานมาเสนอเพื่อแลกเปลี่ยนเรียนรู้

 **4 สาระการเรียนรู้**

 1) ทฤษฎีและหลักการที่บูรณาการปฏิบัติการจัดการเรียนรู้จากทุกชุดวิชา

 2) มาตรฐานการเรียนรู้

 3) สาระการเรียนรู้ตามกลุ่มสาระ

 4) กระบวนการจัดการเรียนรู้

 5) การวิจัยในชั้นเรียน

 6) การวัดและประเมินผลการเรียนรู้ที่เป็นจริงและที่ควรจะเป็น

 7) หลักการวิเคราะห์ข้อดี ข้อด้อย

 **5 การจัดการเรียนรู้**

 1) ปฏิบัติงานครูและพัฒนาคุณภาพการปฏิบัติการสอนโดยใช้เวลาปฏิบัติการสอนไม่เกินครึ่งหนึ่งของครูประจำการและใช้เวลาเพื่อเตรียมการจัดการเรียนรู้อย่างน้อย 2 เท่าของเวลาปฏิบัติงานสอน

 2) นำปัญหาการเรียนรู้ของผู้เรียนจากภาคเรียนที่แล้วมาวางแผนและดำเนินการแก้ไขอย่างเป็นระบบในลักษณะของการวิจัยในชั้นเรียน

 3) รายงานผลการปฏิบัติงานและพัฒนาคุณภาพการสอนของตน โดยการแลกเปลี่ยนเรียนรู้ในกลุ่ม และมีการเผยแพร่สู่ประชาคมวิชาชีพครู

 **6 ขอบข่ายงานการปฏิบัติการสอนในสถานศึกษา 2**

 1) นักศึกษามีเวลาสอน อย่างน้อย 10 ชั่วโมง/สัปดาห์ และไม่ควรเกิน 12 ชั่วโมง/สัปดาห์ โดยต้องมีวิชาเอกอย่างน้อยร้อยละ 80 ของชั่วโมงที่รับผิดชอบทั้งหมด(1 คาบ ที่ใช้เวลาไม่น้อยกว่า 50 นาที ให้นับเป็น 1 ชั่วโมง)

1. นักศึกษาที่รับผิดชอบวิชาอื่น นักศึกษาประเมินความสามารถในการสอนได้และ

ทางโรงเรียนเห็นว่าเหมาะสม

1. การปฏิบัติการสอนในสถานศึกษา 1 นักศึกษาหลักสูตร ค.บ. 5 ปี ต้องฝึกประสบการณ์ฯ

จำนวน 16-20 สัปดาห์

1. นักศึกษาภาคปกติ ค.บ.5 ปี ต้องปฏิบัติงานสอนและหน้าที่อื่นทุกวัน ยกเว้น

วันหยุดราชการ

1. นักศึกษาสาขาวิชาการศึกษาปฐมวัยจะต้องทำการสอนนักเรียนระดับอนุบาลหรือ

การศึกษาปฐมวัยเท่านั้น

 **การปฏิบัติการสอนในสถานศึกษา 2 นักศึกษาจะต้องปฏิบัติดังนี้**

1. นักศึกษาจะต้องเขียนกำหนดการสอนทุกรายวิชาที่สอนจนถึงสัปดาห์สุดท้ายของ

การฝึกประสบการณ์ให้เสร็จสิ้นก่อนลงมือเขียนแผนการสอน และเขียนแผนการสอนล่วงหน้าให้ครูพี่เลี้ยงตรวจสอบก่อนสอนจริงอย่างน้อย 1 สัปดาห์

1. นักศึกษาจะต้องจัดกิจกรรมการเรียนการสอนตามลำดับขั้นตอนให้สอดคล้องกับ

แผนการจัดการเรียนรู้

1. นักศึกษาจะต้องจัดทำสมุดประเมินรายวิชาต่าง ๆ ที่สอน

**7 งานโครงการพัฒนาโรงเรียนชุมชน**

นักศึกษาต้องร่วมมือกันจัดทำโครงการ เพื่อพัฒนาโรงเรียนหรือชุมชน เช่น ด้านวิชาการ อาคารสถานที่ กิจกรรมบำเพ็ญประโยชน์ ฯลฯ โรงเรียนละ 1 โครงการ (ควรเป็นโครงการพัฒนานักเรียนโดยตรงหรือเป็นงานวิชาการ)

จุดมุ่งหมายที่ให้นักศึกษาจัดทำโครงการ เพื่อฝึกให้นักศึกษารู้จักคิดวางแผนอย่างมีระบบในการทำงาน รู้จักเขียนและนำเสนอโครงการที่เป็นประโยชน์ต่อโรงเรียนและชุมชน สามารถดำเนินงานตามโครงการให้บรรลุตามวัตถุประสงค์ที่วางไว้อย่างมีประสิทธิภาพ และเพื่อให้นักศึกษาสมัครสมานสามัคคีกันในการทำงาน ทั้งนี้เมื่อดำเนินโครงการเสร็จสิ้นแล้วให้รวบรวมหลักฐานการดำเนินงาน รายงานผลโครงการ แล้วเย็บเป็นรูปเล่มส่งมหาวิทยาลัย

**8 งานจัดป้ายนิเทศและการผลิตสื่อการเรียนการสอน**

นักศึกษาจะต้องจัดป้ายนิเทศต่าง ๆ เช่น ป้ายนิเทศส่งเสริมด้านวิชาการหรือด้านอื่น ๆ อย่างสม่ำเสมอ เป็นประโยชน์และทันเหตุการณ์ และต้องจัดทำสื่อการเรียนการสอนที่สามารถนำไปใช้ในการจัดกิจกรรมการเรียนการสอนได้อย่างดีและเหมาะสมกับเนื้อหา มีความคงทนถาวรสามารถเก็บไว้ใช้เป็นประโยชน์ต่อการเรียนการสอนของอาจารย์ในโรงเรียนได้อีก การจัดป้ายนิเทศนักศึกษาจะต้องจัดอย่างน้อยเดือนละ 1 ครั้ง

**9 งานกิจกรรมนักเรียน**

 กิจกรรมนักเรียนเป็นกิจกรรมที่จัดขึ้นเพื่อให้นักเรียนได้รวมกลุ่มกันปฏิบัติงานต่าง ๆ เช่น กิจกรรมลูกเสือ เนตรนารี ยุวกาชาด หรือผู้บำเพ็ญประโยชน์ กิจกรรมชุมนุม กิจกรรมแนะแนว กิจกรรมส่งเสริมอาชีพอิสระในโรงเรียน กิจกรรมส่งเสริมการเกษตร กิจกรรมส่งเสริมการสหกรณ์ กิจกรรมส่งเสริมศาสนา ศิลปวัฒนธรรม กิจกรรมใช้ห้องสมุด กิจกรรมกีฬา กิจกรรมอนุรักษ์สิ่งแวดล้อม และอื่น ๆ

 จุดมุ่งหมายงานกิจกรรมนักเรียน เพื่อให้นักศึกษามีความรู้ความเข้าใจเกี่ยวกับกิจกรรมนักเรียนประเภทต่าง ๆ เป็นต้น สามารถเข้าร่วมกิจกรรมนั้น ๆ ได้ และเพื่อฝึกนักศึกษามีความรับผิดชอบในการทำงาน

**10 งานอื่น ๆ**

 เป็นงานที่ทางโรงเรียนมอบหมายให้กับนักศึกษา เช่น งานครูประจำชั้น งานครูเวรประจำวันงานธุรการ งานควบคุมชั้นเรียน เป็นต้น ต้องปฏิบัติหน้าที่ที่ได้รับมอบหมายอย่างเต็มความสามารถให้เกิดประโยชน์ต่อทางราชการและเพื่อเพิ่มพูนประสบการณ์ให้กับนักศึกษาเอง

**11 การจัดกิจกรรม**

 การจัดฝึกปฏิบัติการสอนในสถานศึกษา 2 ของมหาวิทยาลัยราชภัฏสกลนคร มีกิจกรรมหลักที่ต้องดำเนินการและขอความร่วมมือจากโรงเรียนฝึกปฏิบัติการสอนในสถานศึกษา 2 ดังนี้

* 1. **การเตรียมการก่อนการปฏิบัติการสอนในสถานศึกษา 2**
1. ประชุมคณะกรรมการฝ่ายฝึกปฏิบัติการสอนในสถานศึกษา 2 เพื่อพิจารณา

คัดเลือกโรงเรียนในเครือข่ายและวางแผนปฏิบัติงาน

1. ให้นักศึกษาเลือกโรงเรียนในเครือข่าย โดย พิจารณาตามความเหมาะสม
2. มหาวิทยาลัยจัดปฐมนิเทศนักศึกษาเพื่อให้เข้าใจขอบข่ายภารกิจ บทบาท หน้าที่

ปฏิทินการปฏิบัติงานเกี่ยวกับการปฏิบัติการสอนในสถานศึกษา 2 เพื่อเตรียมความพร้อมให้กับนักศึกษาและด้านอื่น ๆ ที่เกี่ยวข้อง

1. โรงเรียนจัดปฐมนิเทศนักศึกษา เพื่อให้ นักศึกษาทราบสภาพทั่วไปของโรงเรียน

บุคลากรที่ เกี่ยวข้อง งานที่ต้องรับผิดชอบกฎระเบียบและ แนวปฏิบัติต่าง ๆ

 **11.2 ขั้นดำเนินการฝึกปฏิบัติการสอนในสถานศึกษา 2**

 นักศึกษาต้องฝึกปฏิบัติการสอนในสถานศึกษา 2 ตามขอบข่ายงานและภารกิจต่าง ๆ
ที่ทางโรงเรียนมอบหมาย โดยมีครูพี่เลี้ยงเป็นผู้แนะนำ ดูแล ช่วยเหลือนักศึกษา ทั้งทางด้านเกี่ยวกับการสอน และการปฏิบัติงานด้านต่าง ๆ ในสถานศึกษา

 **11.3 การนิเทศนักศึกษา**

 ในช่วงที่นักศึกษาฝึกปฏิบัติการสอนในสถานศึกษา 2 จะได้รับการนิเทศทั้งจากอาจารย์นิเทศก์ประจำโรงเรียน และอาจารย์จากมหาวิทยาลัย

 **11.4 การสัมมนาระหว่างฝึกปฏิบัติการสอนในสถานศึกษา** 2

 หลังฝึกประสบการณ์ฯ ประมาณ 1 เดือน (ตามกำหนดปฏิทินการปฏิบัติงาน) นักศึกษาจะต้องเข้าร่วมประชุมกันที่มหาวิทยาลัย เพื่อแลกเปลี่ยนประสบการณ์การทำงาน วิเคราะห์และหาแนวทางแก้ปัญหาร่วมกัน (อาจมีการเชิญอาจารย์นิเทศก์ประจำโรงเรียน หรือครูพี่เลี้ยงเข้าร่วมสัมมนาด้วย)

 **11.5 การสอบสอน**

 ครูพี่เลี้ยง และ/หรืออาจารย์นิเทศก์ประจำโรงเรียน หรืออาจารย์ที่ได้รับมอบหมายจากผู้บริหารโรงเรียน จะเป็นผู้สอบสอนนักศึกษา เพื่อสังเกตพฤติกรรมการสอนในชั้นเรียน และสมรรถภาพในการสอนโดยใช้แบบประเมินการสอบสอนของมหาวิทยาลัย

 **11.6 การปัจฉิมนิเทศ**

 หลังเสร็จสิ้นการฝึกปฏิบัติการสอนในสถานศึกษา 2 นักศึกษาจะต้องเข้ารับการปัจฉิมนิเทศที่มหาวิทยาลัยราชภัฏสกลนคร สรุปนำเสนอผลงาน และให้ข้อเสนอแนะในการปรับปรุงการดำเนินงาน ซึ่งจะช่วยให้ทราบจุดด้อยจุดเด่นตลอดจนหาแนวทางปรับปรุงแก้ไขเพื่อพัฒนาและยึดถือปฏิบัติต่อไป

 **11.7 สรุปและประเมินผล**

 คณะกรรมการฝ่ายฝึกประสบการณ์วิชาชีพครูร่วมกับอาจารย์นิเทศก์ของมหาวิทยาลัยจะสรุปผลและประเมินผลการฝึกปฏิบัติการสอนในสถานศึกษา 2 ของนักศึกษา

 **11.8 เอกสารหลักที่เกี่ยวข้อง**

1. คู่มือการฝึกปฏิบัติการสอนในสถานศึกษา 2

 2. บัญชีลงเวลาปฏิบัติงานของนักศึกษา

 3. ปฏิทินการฝึกปฏิบัติการสอนในสถานศึกษา 2

 4. แบบเสนอโครงการพัฒนาโรงเรียนหรือชุมชน สำหรับนักศึกษา (ปว. 4)

 5. แบบบันทึกการนิเทศของอาจารย์นิเทศก์จากมหาวิทยาลัย (เอกสารหมายเลข 2)

 6. แบบประเมินผลการสอน สำหรับครูพี่เลี้ยงหรือผู้ที่ผู้บริหารมอบหมาย ปว. 6
(อยู่ส่วนหลังของเอกสารหมายเลข 1)

 7. แบบประเมินผลการฝึกปฏิบัติการสอนในสถานศึกษา 2 สำหรับคณะกรรมการนิเทศประจำโรงเรียน ปว. 1 (อยู่ในส่วนหน้าของเอกสารหมายเลข 1)

 8. แบบรายงานผลการฝึกปฏิบัติการสอนในสถานศึกษา 2 สำหรับนักศึกษา (ปว. 3 )

 9. แบบฟอร์มและเอกสารอื่น ๆ ที่เกี่ยวข้องกับการฝึกประสบการณ์วิชาชีพครูเต็มรูป เช่น แบบขอฝึกปฏิบัติการสอนในสถานศึกษา 2 แบบจดหมายขอความอนุเคราะห์ให้นักศึกษาเข้ารับการฝึก ฯ แบบส่งนักศึกษาออกฝึกฯ แบบรับรองการฝึกปฏิบัติการสอนในสถานศึกษา 2 เป็นต้น

  **11.9 การวัดและประเมินผล**

  **1) การวัด**

 **สถานศึกษา**

- ผู้บริหารหรือบุคคลที่ผู้บริหารมอบหมาย ร้อยละ 20

 - การนิเทศและสอบสอนของครูพี่เลี้ยง หรือบุคคลที่ผู้บริหารมอบหมาย (ในการสอบสอนประเมิน ตามเอกสารหมายเลข 1 ส่วนหลัง) ร้อยละ 20

 **มหาวิทยาลัย หลักสูตร**

 - แบบบันทึกการปฏิบัติการสอน (แผนการจัดการเรียนรู้) ร้อยละ 15

 - สื่อการสอน ร้อยละ 7

 - งานวิจัย ร้อยละ 8

 - รายงานการปฏิบัติงาน (โครงการพัฒนาโรงเรียนหรือชุมชน ปว.4 ป้ายนิเทศ) ร้อยละ 10

 **ฝ่ายฝึกประสบการณ์วิชาชีพครู**

 - การเข้าร่วมกิจกรรมการปฐมนิเทศ การสัมมนาระหว่างฝึกปฏิบัติงานในสถานศึกษา 2 และการเข้าร่วมปัจฉิมนิเทศ ร้อยละ 10

 - ผลประเมินของอาจารย์นิเทศก์มหาวิทยาลัย (เอกสารหมายเลข 2)
ร้อยละ 10

**2) เกณฑ์การประเมินผล**

 A ดีเยี่ยม ร้อยละ 90 – 100

 B+ ดีมาก ร้อยละ 85 – 89

 B ดี ร้อยละ 80 – 84

 C+ ดีพอใช้ ร้อยละ 75 – 79

 C พอใช้ ร้อยละ 70 – 74

 D+ อ่อน ร้อยละ 65 – 69

 D อ่อนมาก ร้อยละ 60 – 64

 F ตก ร้อยละ 0 - 59

**หมายเหตุ**

 นักศึกษาที่ได้รับผลการประเมินคะแนนต่ำกว่า C+ ถือว่าไม่ผ่านการฝึกปฏิบัติการสอนในสถานศึกษา2

**ข้อตกลงสำหรับนักศึกษาที่ออกฝึกปฏิบัติการสอนในสถานศึกษา 2**

**คำชี้แจง** เพื่อให้นักศึกษาทุกคนมีความเข้าใจตรงกันในภาระงานที่จะต้องรับผิดชอบในระหว่างการฝึกปฏิบัติการสอนในสถานศึกษา 2 คณะครุศาสตร์จึงได้กำหนดแนวทางและข้อตกลงในการปฏิบัติไว้ดังนี้

1. แผนการจัดการเรียนรู้
2. การสอบสอน
3. โครงการพัฒนาโรงเรียน

 4. การทำวิจัย

 5. การผลิตสื่อการสอน

 6. การจัดป้ายนิเทศ

**1. แผนการจัดการเรียนรู้**

1.1 ให้นักศึกษาเขียนแผนการจัดการเรียนรู้ให้ตรงกับวิชาเฉพาะด้านที่นักศึกษากำลัง

ศึกษาอยู่ในปัจจุบัน

 1.2 ให้นักศึกษาเขียนกำหนดการสอนให้ครบทุกสัปดาห์ตลอดภาคเรียน

 1.3 ให้นักศึกษาเขียนแผนการจัดการเรียนรู้ในรายวิชาเฉพาะด้านตามที่รับผิดชอบ

1.4 ให้นักศึกษาเขียนกำหนดการสอนให้เสร็จก่อนการเขียนแผนการสอน (การเขียน

กำหนดการสอนให้ศึกษาหลักสูตรของโรงเรียน)

1.5 นักศึกษาจะต้องลงข้อมูลในส่วนหน้าให้ถูกต้อง ชัดเจนและสมบูรณ์ครบถ้วน

1.6 หัวข้อแผนการจัดการเรียนรู้สามารถใช้รูปแบบของทางโรงเรียน หรือหลักสูตรได้

1.7 หัวข้อของแผนการจัดการเรียนรู้ที่ควรมีในเบื้องต้น ได้แก่ ข้อมูลเบื้องต้นของแผน,

(เรื่อง, วัน เดือน ปี ห้องเรียน หรือช่วงชั้น, เวลาที่สอน, จำนวนคาบ เป็นต้น) จุดประสงค์ของแผน, (มาตรฐานการเรียนรู้ ของโรงเรียน หรือ ของ สมศ.) สาระสำคัญ, เนื้อหา, กิจกรรม, สื่อการสอน, การวัดผลประเมินผล, (ภาพรวม,รายบุคคล) บันทึกหลังการสอน, (ข้อเสนอแนะ) เป็นต้น ถ้ามีหัวข้อมากกว่าตามที่กำหนดไว้ก็ได้

1.8 ในกรณีที่มีเนื้อหาบางเรื่องใช้เวลาในการสอนหลายคาบ (ชั่วโมง) เช่น 6,8,10 คาบ

ให้นักศึกษาแบ่งเนื้อหาให้สอดคล้องกับเวลา (จำนวนคาบ) ที่นักศึกษาเข้าสอนในแต่ละครั้ง โดยให้อยู่ในดุลพินิจของครูพี่เลี้ยง อาจารย์ประจำหลักสูตร

1.9 ในกรณีที่นักศึกษาใช้แผนเดียวสอนหลายห้อง เช่น ม. 1/1, 1/2, 1/3, 1/4, 1/5, ให้

นักศึกษาประเมินผลแยกห้อง

1.10 นักศึกษาจะต้องเขียนแผนการจัดการเรียนรู้ให้เสร็จล่วงหน้าก่อนสอน อย่างน้อย

1 สัปดาห์

1.11 แผนการจัดการเรียนรู้ทุกแผนจะต้องผ่านการตรวจหรือพิจารณาจากครูพี่เลี้ยง

หรือบุคคลที่เกี่ยวข้องที่โรงเรียนมอบหมายก่อนนำไปใช้

1.12 แผนการจัดการเรียนรู้ที่มีใบความรู้ ใบงานจำนวนมากให้รวบรวมเป็นเล่มเพิ่มเติม

**2. การสอบสอน**

 2.1 นักศึกษาฝึกปฏิบัติการสอนในสถานศึกษา 1 ทุกคนสอบสอนอย่างน้อย 2 ครั้ง ภายในภาคเรียน

 2.2 โรงเรียนแต่งตั้งครูพี่เลี้ยงหรืออาจารย์นิเทศก์ หรือผู้ที่ผู้บริหารโรงเรียนมอบหมายให้สอบสอน หรือคณะกรรมการร่วม ตามความเหมาะสม ดำเนินการสอบสอน ซึ่งเกณฑ์และรายละเอียดอยู่เอกสารหมายเลข 1 (ส่วนหลัง)

 2.3 นักศึกษาแจ้งทางโรงเรียนให้ทราบก่อนสอบสอน การสอบสอนครั้งที่ 1 ควรอยู่ในช่วง 2 เดือนแรก และการสอบสอนครั้งที่ 2 ควรอยู่ในช่วง 2 เดือนหลัง ตามความเหมาะสม

**3. โครงการพัฒนาโรงเรียน**

 3.1 นักศึกษาศึกษา พิจารณาบริบทโรงเรียน ผู้เรียน ประชุม วางแผน ออกแบบโครงการ เสนอแบบขออนุมัติโครงการเพื่อให้ผู้บริหารโรงเรียนอนุญาตก่อนดำเนินการ

 3.2 โครงการที่เสนอ และต้องดำเนินการให้เสร็จสิ้นภายใน 1 ภาคเรียน

 3.3 โครงการที่เสนอ และดำเนินการควรเป็นโครงการที่พัฒนาผู้เรียนโดยตรง เช่น การส่งเสริมจริยธรรมคุณธรรม ให้กับเด็ก การพัฒนาคุณลักษณะที่พึงประสงค์ หรือเป็นโครงการทางวิชาการ

 3.4 นักศึกษาแต่ละโรงเรียนสามารถเสนอและดำเนินการร่วมกันได้

 3.4.1 กรณีมีนักศึกษาหลายคน นักศึกษาทุกคนต้องมีส่วนร่วม แบ่งหน้าที่ให้ชัดเจน และโครงการต้องมีความสัมพันธ์กับสาขาวิชาเฉพาะของนักศึกษา

 3.4.2 ในกรณีในโรงเรียนมีนักศึกษาคนเดียวก็ให้เสนอโครงการ 1 โครงการ

 3.5 เมื่อโครงการเสร็จสิ้นแล้วให้นักศึกษาติดตาม ประเมินผล และรายงานโครงการ

 3.6 นักศึกษาเขียนรายงานโครงการอย่างละเอียด ทำเป็นรูปเล่มที่สมบูรณ์ (สามารถนำภาพ เอกสาร ประกอบการรายงานได้) พร้อมส่งในวันปัจฉิมนิเทศ พร้อมสำเนาปว. 4 ไว้ส่วนหน้า ในการรายงานโครงการด้วย

**4. การทำวิจัย**

 4.1 นักศึกษาฝึกปฏิบัติการสอนในสถานศึกษา 1 ทุกคนศึกษาผู้เรียนหรือทำวิจัย โดยให้นักศึกษาเลือกทำอย่างใดอย่างหนึ่งในหนึ่งภาคเรียน ควรเป็นการวิจัยเพื่อพัฒนาผู้เรียน โดยรูปแบบให้เป็นดุลพินิจของทางหลักสูตร ถือปฏิบัติร่วมกัน

 4.2 นักศึกษารวบรวมหลักฐานที่เกี่ยวข้องกับงานวิจัย เช่น แบบสอบถาม แบบทดสอบ แบบประเมิน เครื่องมือวิจัย เป็นต้น ส่งพร้อมกับงานวิจัยในวันปัจฉิมนิเทศ

**5. สื่อการเรียนการสอน**

 5.1 ให้นักศึกษาฝึกปฏิบัติงานในสถานศึกษา 1 ทุกคนผลิตสื่อการสอนคนละ 1 ชิ้น หรือ 1 ชุด ซึ่งต้องผ่านการนำไปใช้ในการจัดการเรียนรู้จริง

 5.2 สื่อที่ผลิตให้สอดคล้องกับวิชาเอกที่นักศึกษาเรียน หรือให้สอดคล้องกับกลุ่มสาระที่นักศึกษาสอนจริงในโรงเรียน

 5.3 นักศึกษาเขียนรายละเอียดให้ครบถ้วนลงในใบผลิตสื่อการเรียนการสอนด้วย เช่น ชื่อ-สกุล รหัส, วิชาเอก, เป็นต้น และแนบใบผลิตสื่อติดไว้กับสื่อ และส่งในวันปัจฉิมนิเทศ

5.4 สื่อที่ผลิตต้องผ่านการประเมินผลจากครูพี่เลี้ยงหรือทางโรงเรียน และนำส่งในวัน

ปัจฉิมนิเทศ

5.5 กรณีนักศึกษาผลิตสื่อที่เป็นบทเรียนสำเร็จรูป (CAI) ทำเป็นแผ่น (CD) ให้นักศึกษา

จัดทำเอกสารรายละเอียดในส่วนของเนื้อหา การใช้สื่อแนบมาพร้อมกับสื่อ

**6. การจัดป้ายนิเทศ**

6.1 นักศึกษาจัดป้ายนิเทศให้ความรู้อย่างน้อยเดือนละ 1 ครั้ง พร้อมบันทึกข้อมูลลง ปว. 3

6.2 นักศึกษาจัดนิทรรศการ หรือประชาสัมพันธ์มหาวิทยาลัยราชภัฏสกลนคร เช่น

ผลงาน ข้อมูลของมหาวิทยาลัย, ข้อมูลการศึกษาต่อ, การรับสมัครนักศึกษา, หรือข่าวสารอื่น ๆ ที่นักเรียนควรรู้ เป็นต้น

6.3 ให้นักศึกษาถ่ายรูปเก็บเพื่อเป็นหลักฐานประกอบการรายงานปฏิบัติงานใน

โรงเรียน